**SUTARTIES SPECIALIOJI DALIS**

Nr.

**UAB Technologijų ir inovacijų centras**, pagal Lietuvos Respublikos įstatymus įsteigta ir veikianti uždaroji akcinė bendrovė, kodas 303200016, PVM mokėtojo kodas LT 100008194913, registruotos buveinės adresas A. Juozapavičiaus g. 13, Vilnius Lietuvos Respublika, apie kurią duomenys kaupiami ir saugomi VĮ Registrų centras, atstovaujama generalinės direktorės Irmos Kaukienės, veikiančios pagal bendrovės įstatus (toliau – Pirkėjas), ir

**Uždaroji akcinė bendrovė „Santa Monica Networks“**, pagal Lietuvos Respublikos įstatymus teisėtai įregistruota ir veikianti uždaroji akcinė bendrovė, juridinio asmens kodas 134162647, registruotos buveinės adresas Perkūnkiemio g. 7, Vilnius, Lietuvos Respublika, apie kurią duomenys kaupiami ir saugomi VĮ Registrų centras,atstovaujama generalinio direktoriaus Mindaugo Žiūko, veikiančio pagal įmonės įstatus (toliau – Tiekėjas),

Pirkėjas ir Tiekėjas kiekvienas atskirai toliau vadinamas Šalimi, bendrai vadinami Šalimis,sudarė šią prekių pirkimo - pardavimo sutartį (toliau – Sutartis).

1. **BENDROSIOS NUOSTATOS IR SUTARTIES OBJEKTAS** 
   1. Tiekėjas įsipareigoja Sutartyje numatytomis sąlygomis perduoti **(2019-TIC-58) WLAN įrangos atnaujinimo prekes** (toliau – Prekės) Pirkėjui nuosavybės teise, o Pirkėjas įsipareigoja priimti Prekes ir sumokėti už jas Tiekėjui Sutartyje nurodytomis sąlygomis ir terminais*.*
   2. Ši Sutartis sudaryta pasibaigus viešajam pirkimui, kuriame ekonomiškai naudingiausias pasiūlymas išrinktas pagal kainą.
2. **PREKIŲ KIEKIS IR KAINA** 
   1. Pagal šią Sutartį Pirkėjui tiekiamos Prekės, aprašytos Techninėje specifikacijoje.
   2. Prekių kiekio nustatymo būdas: Prekės, nurodytos Techninėje specifikacijoje, perkamos, nustatant maksimalią jų įsigijimui skirtų lėšų sumą. Preliminarus Prekių kiekis – nurodytas Sutarties SD Priede Nr. 2. Prekės perkamos pagal Pirkėjo poreikį, neviršijant Sutarties SD 2.3. punkte nurodytos bendros Sutarties kainos. Pirkėjas neįsipareigoja išpirkti preliminarų Prekių kiekį ar bet kokią jo dalį, taip pat Pirkėjas neįsipareigoja išpirkti Prekių visai Sutarties kainai ar bet kokiai jos daliai.
   3. Bendra Sutarties kaina yra 68.970,00 eurų (šešiasdešimt aštuoni tūkstančiai devyni šimtai septyniasdešimt eurų 00 ct), įskaitant PVM. Bendrą Sutarties kainą sudaro:
      1. Prekių kaina – 51.300,00 (penkiasdešimt vienas tūkstantis trys šimtai eurų 00 ct) EUR be PVM;
      2. Susijusių Prekių kaina - 10% (nuo Sutarties kainos EUR be PVM) 5.700,00 (penki tūkstančiai septyni šimtai eurų 00 ct) EUR be PVM;
      3. Pridėtinės vertės mokestis (PVM) – 21 % – 11.970,00 EUR (vienuolika tūkstančių devyni šimtai septyniasdešimt eurų 00 ct).
   4. Vadovaujantis Viešųjų pirkimų tarnybos direktoriaus patvirtinta Kainodaros taisyklių nustatymo metodika, taikomas kainos apskaičiavimo būdas - fiksuotas įkainis su 10% Susijusių Prekių įsigijimui su peržiūra.
   5. Pirkėjas moka Tiekėjui už faktiškai pristatytas Prekes pagal Sutarties SD Priede Nr. 2 nurodytus Prekių įkainius. Prekių įkainiai Sutarties galiojimo laikotarpiu nekeičiami, išskyrus Sutarties 4 priede numatytą įkainių perskaičiavimą.
   6. Susijusios prekės bus perkamos tokiais įkainiais, kurie galios Pirkėjo užsakymo pateikimo dieną Tiekėjo kainoraštyje, jei tokio nėra, tokiu atveju Tiekėjo prekybos vietoje, kataloge ar interneto svetainėje nurodytomis galiojančiomis Susijusių prekių kainomis arba, jei tokios kainos neskelbiamos, Tiekėjo pasiūlytomis, konkurencingomis ir rinką atitinkančiomis kainomis. Sutarties galiojimo metu įsigytų Susijusių prekių kaina negali sudaryti daugiau kaip 10% Sutarties vertės EUR be PVM sumos, o bendra įsigyjamų Prekių ir Susijusių prekių suma negali viršyti Sutarties SD 2.3. punkte nurodytos kainos.
   7. Kilus įtarimams, kad Tiekėjo pasiūlyti Susijusių prekių įkainiai yra nekonkurencingi ir neatitinkantys rinkos kainų, Pirkėjas turi teisę, gavęs pasiūlymą dėl Susijusių prekių, apklausti kitus rinkos dalyvius (ne mažiau trijų rinkos dalyvių) ar (ir) patikrinti viešai prieinamą informaciją (ne mažiau trijų rinkos dalyvių), išskyrus atvejus, jei rinkoje nėra trijų rinkos dalyvių, tokiu atveju apklausiami visi esantys rinkos dalyviai. Jei atlikus rinkos dalyvių apklausą paaiškėja, kad bent vienas pasiūlytas įkainis yra daugiau kaip 20 % didesnis nei Pirkėjo apklaustų rinkos dalyvių įkainių vidurkis dėl perkamos Susijusios prekės, Tiekėjo pasiūlymas dėl Susijusių prekių atmetamas kaip nekonkurencingas ir neatitinkantis rinkos kainų.
   8. Jei Sutarties galiojimo metu atmetami trys Tiekėjo pasiūlymai dėl nekonkurencingų, rinkos kainas viršijančių pasiūlymų (Susijusių prekių įkainių) gavimo, Tiekėjas moka Pirkėjui 300,00 eurų baudą už kiekvieną atvejį (vienu atveju laikomi trys atmesti pasiūlymai).
3. **PREKIŲ KOKYBĖ** 
   1. Prekės ir Prekių kokybė turi atitikti Sutartyje, Techninėje specifikacijoje nurodytus reikalavimus ir teisės aktų, reglamentuojančių Prekių kokybės, saugos, tiekimo reikalavimus bei standartus.
   2. Prekėms, išskyrus licencijas, nustatomas Tiekėjo arba Prekių gamintojo taikomas (nustatomas ilgesnis taikomas terminas) tačiau bet kokiu atveju ne trumpesnis kaip Techninės specifikacijos 7.4 punkte, garantijos terminas, skaičiuojamas nuo Prekių perdavimo-priėmimo akto pasirašymo dienos.
   3. Prekių perdavimo - priėmimo ar Garantinio laikotarpio metu pastebėtiems trūkumams šalinti nustatomi Techninės specifikacijos 7.4 punkte nurodyti terminai.
   4. Prekių trūkumais laikomi neatitikimai Sutarties, Techninės specifikacijos reikalavimams ir teisės aktams, reglamentuojantiems Prekių kokybę ir (ar) tiekimą).
   5. Už nustatytų Prekių trūkumų nepašalinimą per Sutarties SD 3.3 punkte nustatytus terminus Tiekėjas, Pirkėjui pareikalavus, moka Pirkėjui 0,05 procentų nuo trūkumų turinčių Prekių kainos dydžio delspinigius už kiekvieną uždelstą dieną (tačiau bet kokiu atveju ne mažiau kaip 30,00 EUR (trisdešimt eurų 00 ct) už vieną vėlavimo laikotarpį).
4. **TIEKĖJO TEISĖ PASITELKTI TREČIUOSIUS ASMENIS (SUBTIEKIMAS), JUNGTINĖ VEIKLA** 
   1. Sutartis iš Tiekėjo pusės vykdoma jungtinės veiklos pagrindu*:* NE*.*
   2. Kai Tiekėjas Pirkimo procedūrų metu atitikčiai Pirkimo dokumentuose nustatytiems reikalavimams įrodyti rėmėsi kitų ūkio subjektų ekonominiais ir finansiniais pajėgumais, Tiekėjas ir ūkio subjektai, kurių pajėgumais Tiekėjas rėmėsi, prisiima solidarią atsakomybę už Sutarties įvykdymą.
   3. Tiekėjas Sutarčiai vykdyti turi teisę pasitelkti Subtiekėjus tik tai Sutarties daliai, kurią nurodė Pasiūlyme. Tiekėjas Pasiūlyme nurodė Sutarties dalį, kuriai bus pasitelkiami Subtiekėjai: NE.
5. **PREKIŲ PRISTATYMO TERMINAI IR PERDAVIMO - PRIĖMIMO TVARKA** 
   1. Prekės pristatomos pagal atskirus Pirkėjo Užsakymus Techninės specifikacijos 6.2 punkte nustatytu terminu. Prekių pristatymo galimos vietos nurodytos Techninės specifikacijos 4 dalyje.
   2. Užsakymai teikiami elektroniniu paštu ir laikomi gautais po 8 darbo valandų nuo Užsakymo išsiuntimo Tiekėjui elektroniniu paštu.
   3. Ant pristatytų Prekių pakuotės turi būti nurodomi Pirkėjo kontaktinio asmens, atsakingo už Sutarties vykdymą, duomenys (Sutarties Priedas Nr. 1).
   4. Kartu su Prekėmis pateikiami dokumentai nurodyti Techninės specifikacijos 8 dalyje. Prekės laikomos nepristatytomis, jei Tiekėjas nepateikia Techninėje specifikacijoje nurodytų dokumentų. Už Techninėje specifikacijoje numatytų dokumentų nepateikimą nurodytais terminais Tiekėjui taikomos Sutarties SD 3.5. punkte nustatyto dydžio netesybos.
   5. Tiekėjas Prekių perdavimo – priėmimo aktą Pirkėjui pateikia pristatydamas Prekes. Pirkėjui per Sutarties BD 10.6 punkte nurodytą terminą pasirašius Prekių perdavimo – priėmimo aktą, Tiekėjas per 5 darbo dienas Sutarties BD numatyta tvarka pateikia Pirkėjui Sąskaitą už faktiškai pristatytas Prekes.
   6. Už vėlavimą pristatyti Prekes per Sutarties SD 5.1 nustatytą terminą Tiekėjas, Pirkėjui pareikalavus, moka Pirkėjui 0,05 procentų nuo vėluojamų pristatyti Prekių kainos dydžio delspinigius už kiekvieną uždelstą dieną (tačiau bet kokiu atveju ne mažiau kaip 30,00 EUR (trisdešimt eurų 00 ct) už vieną vėlavimo laikotarpį).
6. **MOKĖJIMAI, PINIGINĖS PRIEVOLĖS IR SULAIKYMAI** 
   1. Pirkėjas sumoka Tiekėjui už faktiškai pristatytas kokybiškas Prekes per 30 *(trisdešimt)* kalendorinių dienų nuo Sąskaitos gavimo dienos.
   2. Maksimalus netesybų dydis, Tiekėjo mokėtinas pagal šią Sutartį, negali viršyti  30% bendros Sutarties kainos.
7. **SUTARTIES ĮSIGALIOJIMAS IR GALIOJIMAS**

7.1. Ši Sutartis įsigalioja nuo Sutarties pasirašymo dienos ir galioja iki visiško Šalių įsipareigojimų pagal šią Sutartį įvykdymo, bet ne ilgiau kaip 3 (trejus) metus.

1. **PRIEDAI**
   1. Kiekvienas šios Sutarties priedas yra neatskiriama jos dalis. Kiekviena Šalis gauna po vieną kiekvieno Sutarties priedo egzempliorių.
   2. Prie Sutarties SD pridedami šie priedai:
      1. Priedas Nr. 1 – Kontaktiniai adresai pranešimams siųsti ir asmenys, atsakingi už sutarties vykdymą 1 lapas;
      2. Priedas Nr.2 – Įkainiai;
      3. Priedas Nr. 3. – Techninių atitikimų lentelė, \_\_ lapai.
      4. Priedas Nr. 4 – Įkainių perskaičiavimo sąlygos\_\_ lapai.
2. **ŠALIŲ REKVIZITAI**

|  |  |
| --- | --- |
| **Tiekėjas**  **Uždaroji akcinė bendrovė „Santa Monica Networks“**  Generalinis direktorius  Mindaugas Žiūkas  *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*  *(pareigos, vardas, pavardė, parašas)* | **Pirkėjas**  **UAB Technologijų ir inovacijų centras**  Generalinė direktorė  Irma Kaukienė  *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*  *(pareigos, vardas, pavardė, parašas)* |

|  |  |
| --- | --- |
|  |  |

Sutarties SD priedas Nr. 2

**Įkainiai**



Sutarties SD priedas Nr. 4

**Įkainių perskaičiavimo sąlygos**

*Įkainiai* Sutarties galiojimo laikotarpiu bus perskaičiuojami(a) tokiomis sąlygomis:

1. Pirmas perskaičiavimas vykdomas ne anksčiau kaip po 12 (dvylikos) mėnesių nuo Sutarties įsigaliojimo.
2. *Įkainiai* Sutarties galiojimo laikotarpiu galės būti perskaičiuojami ir keičiami ne dažniau kaip vieną kartą per 12 (dvylikos) mėnesių laikotarpį.
3. Perskaičiavimas atliekamas nustatytu periodiškumu, praėjus 12 (dvylikai) mėnesių nuo Sutarties įsigaliojimo (perskaičiavimas atliekamas bet kurią 12 (dvylikto) mėnesio dieną) arba praėjus 12 (dvylikai) mėnesių (perskaičiavimas atliekamas bet kurią 12 (dvylikto) mėnesio dieną) nuo paskutinio perskaičiavimo dienos, esant toliau nustatytoms aplinkybėms:

3.1. jeigu Lietuvos Respublikos Metinė infliacija/Metinė defliacija pagal Lietuvos Respublikos statistikos departamento duomenis yra didesnė nei 7 (septyni) procentai (duomenų šaltinis – <http://www.stat.gov.lt>);

3.2. Į*kainių* perskaičiavimą inicijuojanti Šalis turi informuoti kitą Šalį raštu apie pageidavimą perskaičiuoti *Įkainius*.

4. *Įkainiai* perskaičiuojami(a) pagal žemiau pateiktą formulę:

  
Cpn – perskaičiuota(s) *Prekei(ėms)* taikoma(s) *Įkainis*

Sn – Sutartyje numatyta(s) *Prekei(ėms)* taikoma(s) *Įkainis*

I – infliacijos arba defliacijos dydis procentais;

image016- defliacijos atveju (- 7), infliacijos atveju 7.

5. Perskaičiuoti Įkainiai įsigalioja nuo abiejų Šalių susitarimo dėl Sutarties pakeitimo pasirašymo dienos, jei pačiame susitarime nenumatyta kitaip.

6. Už Prekes, užsakytas iki susitarimo dėl Įkainių perskaičiavimo pasirašymo dienos, Pirkėjas apmoka taikant iki tol galiojusius Įkainius, o už Prekes, užsakytas po susitarimo pasirašymo dienos, Tiekėjui bus apmokama taikant apskaičiuotus Įkainius po perskaičiavimo.